பல்வஞ்சா

பல்வஞ்சா (Palwancha),  தென்னிந்தியாவின் தெலங்காணா மாநிலத்தின் கிழக்கில் அமைந்த பத்ராத்ரி கொத்தகூடம் மாவட்டத்தில் உள்ள பல்வஞ்சா மண்டலின் நிர்வாகத் தலைமையிட நகரம் மற்றும் நகராட்சி ஆகும்.இது மாவட்டத் தலைமையிடமான கொத்தகூடத்திற்கு வடகிழக்கே 11.4 கிலோ மீட்டர் தொலைவிலும்; மாநிலத் தலைநகரான ஐதராபாத்திற்கு கிழகே 293.8 கிலோ மீட்டர் தொலைவிலும் உள்ளது. பல்வஞ்சா நகரத்திற்கு அருகில் கின்னெராசனி வனவிலங்கு சரணாலயம் மற்றும் கின்னெராசனி அணை உள்ளது. 

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 39 வார்டுகளும், 20,782 வீடுகளும் கொண்ட பல்வஞ்சா நகரத்தின் மக்கள் தொகை 80,199 ஆகும். அதில் ஆண்கள் 39,923 மற்றும் பெண்கள்  40,276  ஆக உள்ளனர். பாலின விகிதம் 1000 ஆண்களுக்கு 1009  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.23% ஆகவுள்ளனர். இதன் சராசரி  எழுத்தறிவு 77.70%  ஆகவுள்ளது. இதன் மக்கள் தொகையில் இந்துக்கள் 88.07%, இசுலாமியர் 10.33%, கிறித்தவர்கள் 1.45% மற்றும் பிறர் 0.15% ஆகவுள்ளனர்.Palwancha Population Census 2011

மேற்கோள்கள்

 வெளி இணைப்புகள் 
Palvancha Municipality Property Tax Payment 

பகுப்பு:தெலங்காணாவில் உள்ள ஊர்களும் நகரங்களும் 
பத்ராத்ரி கொத்தகூடம் மாவட்டம்